कुल्लू (शम्भू): जिला कुल्लू के शिरढ़ इलाके में लोगों ने बगीचों से नाशपाती चुराते हुए 2 लोगों को दबोच लिया। एक व्यक्ति को पकड़कर इन लोगों ने रास्ते में घुमाया और उसका वीडियो बनाकर इसे वायरल कर दिया। दूसरा व्यक्ति एक कमरे में बैठकर चोरी करके लाई हुई नाशपाती की खेप को क्रेटों में पैक कर रहा था। इस दौरान लोगों की सूचना पर पुलिस का दल भी मौके पर पहुंचा और दोनों आरोपियों को गिरफ्तार कर लिया। पुलिस ने घटना को लेकर आरोपियों के खिलाफ मामला दर्ज कर लिया है। आरोपियों को वीरवार को पुलिस ने न्यायालय में पेश किया, जहां से उन्हें न्यायिक हिरासत में भेजने के आदेश हुए हैं।